Document ID: 32004R0797

32004R0797
L 125/1
JURNALUL OFÍCIAL AL UNIUNII EUROPENE
REGULAMENTUL (CE) nr. 797/2004 AL CONSILIULUI
din 26 aprilie 2004
privind acțiunile de îmbunătățire a condițiilor de producție și comercializare a produselor apicole
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 36 și 37,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social European (2),
întrucât:
(1)
Ca urmare a comunicării Comisiei către Consiliu și Parlamentul European referitoare la apicultura europeană din 1994, Consiliul a hotărât că trebuia propus un regulament-cadru privind apicultura.
(2)
Astfel, prin Regulamentul (CE) nr. 1221/97 (3), Consiliul a stabilit regulile generale privind acțiunile de îmbunătățire a producției și comercializării mierii.
(3)
De atunci, Comisia a prezentat, în februarie 2001 și ianuarie 2004, rapoarte despre aplicarea Regulamentului (CE) nr. 1221/97, Consiliului și Parlamentului European. Concluziile acestor rapoarte demonstrează că este necesar să se adapteze acțiunile prevăzute în Regulamentul (CE) nr. 1221/97 actualei situații din apicultura comunitară. În consecință, acest regulament trebuie abrogat și înlocuit cu un text nou.
(4)
Apicultura este un sector al agriculturii ale cărei funcții principale sunt activitatea economică și dezvoltarea rurală, producția de miere și alte produse apicole și menținerea echilibrului ecologic.
(5)
Este vorba de un sector caracterizat prin diversitatea condițiilor de producție și a rentabilității, precum și prin răspândirea și diversitatea agenților economici atât la nivelul producției, cât și la cel al comercializării.
(6)
Luând în considerare răspândirea varoozei în cursul ultimilor ani în mai multe state membre și dificultățile pe care această boală le creează pentru producția de miere, o acțiune la nivelul comunitar se dovedește necesară, pentru că aceasta este o boală care nu poate fi eradicată complet și care trebuie tratată cu produse autorizate.
(7)
În aceste condiții și în vederea îmbunătățirii producției și a comercializării produselor apicole în cadrul Comunității, este necesar să se elaboreze programe naționale la fiecare trei ani, care să cuprindă acțiuni de asistență tehnică, de luptă împotriva varoozei, de raționalizare a transhumanței, de gestionare a repopulării șeptelului apicol comunitar și de colaborare în cadrul programelor de cercetare în domeniul apiculturii și al produselor apicole.
(8)
În vederea suplimentării datelor statistice referitoare la sectorul apiculturii, statele membre trebuie să efectueze un studiu despre structura sectorului atât la nivelul producției, cât și la cel al comercializării și al stabilirii prețurilor.
(9)
Cheltuielile efectuate de statele membre ca urmare a obligațiilor care decurg din prezentul regulament revin Comunității în conformitate cu articolul 2 alineatele (2) și (3) din Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (4).
(10)
Trebuie aplicate regulile din domeniul concurenței ajutoarelor acordate de statele membre în sectorul apicol. Cu toate acestea, trebuie scutite de aplicarea regulilor referitoare la ajutoarele de stat contribuția financiară a statelor membre în favoarea măsurilor care beneficiază de asistență comunitară în conformitate cu dispozițiile din prezentul regulament, precum și ajutoarele naționale specifice pentru protecția exploatațiilor apicole defavorizate prin condiții structurale sau naturale sau în cadrul programelor de dezvoltare economică, cu excepția celor care ar fi acordate în favoarea producției sau comercializării, și stabilite reguli speciale pentru aceste ajutoare de stat.
(11)
Trebuie adoptate măsurile necesare pentru punerea în aplicare a prezentului regulament în conformitate cu Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de execuție conferite Comisiei (5).
ADOPTĂ PREZENTUL REGULAMENT:
Articolul 1
(1) Prezentul regulament stabilește acțiunile de îmbunătățire a condițiilor de producție și de comercializare a produselor apicole.
În acest scop, fiecare stat membru poate stabili un program național pe o perioadă de trei ani, denumit în continuare „program apicol”.
(2) În sensul prezentului regulament, se înțelege prin:
(a)
„miere”, produsul care corespunde dispozițiilor din anexa I la Directiva 2001/110/CE a Consiliului din 20 decembrie 2001 privind mierea (6);
(b)
„produse apicole”, produsele definite la punctul 1 din anexa I la Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a regulilor sanitare privind produsele secundare animale care nu sunt destinate consumului uman (7).
(3) Articolele 87-89 din tratat se aplică ajutoarelor acordate în sectorul mierii și al produselor apicole. Cu toate acestea, articolele 87, 88 și 89 din tratat nu se aplică:
(a)
contribuției financiare a statelor membre în favoarea măsurilor care beneficiază de asistență comunitară în conformitate cu dispozițiile din prezentul regulament;
(b)
ajutoarelor naționale specifice pentru protecția exploatațiilor apicole defavorizate prin condiții structurale sau naturale sau în cadrul programelor de dezvoltare economică, cu excepția celor care ar fi acordate în favoarea producției sau comercializării.
Ajutoarele prevăzute la litera (b) trebuie comunicate de statele membre Comisiei în același timp cu programul lor apicol prevăzut la articolul 5.
Articolul 2
Acțiunile care pot fi incluse în programul apicol sunt următoarele:
(a)
asistența tehnică pentru apicultori și grupuri de apicultori;
(b)
lupta contra varoozei;
(c)
raționalizarea transhumanței;
(d)
măsuri de asistență pentru laboratoarele de analiză a caracteristicilor fizico-chimice ale mierii;
(e)
măsuri de asistență pentru repopularea șeptelului apicol comunitar;
(f)
colaborarea cu organismele specializate în realizarea de programe de cercetare aplicată în domeniul apiculturii și al produselor apicole.
Sunt excluse de la programele apicole acțiunile finanțate în cadrul Regulamentului (CE) nr. 1257/1999 al Consiliului din 17 mai 1999 privind sprijinul pentru dezvoltare rurală acordat din Fondul European de Orientare și Garantare Agricolă (FEOGA) (8).
Articolul 3
Pentru a putea beneficia de finanțarea prevăzută la articolul 4 alineatul (2), statele membre efectuează un studiu despre structura sectorului apicol de pe teritoriul lor atât la nivelul producției, cât și la cel al comercializării. Acest studiu se comunică în același timp cu programul apicol.
Articolul 4
(1) Cheltuielile efectuate în temeiul prezentului regulament sunt considerate intervenții în sensul articolului 2 alineatele (2) și (3) din Regulamentul (CE) nr. 1258/1999.
(2) Comunitatea participă la finanțarea programelor apicole cu 50 % din cheltuielile suportate de statele membre.
(3) Cheltuielile referitoare la acțiunile realizate în cadrul programelor apicole trebuie să fie efectuate de statele membre în fiecare an până la 15 octombrie cel târziu.
Articolul 5
Programul apicol se elaborează în strânsă colaborare cu organizațiile reprezentative și cooperativele apicole. El este comunicat Comisiei care hotărăște aprobarea lui în conformitate cu procedura prevăzută la articolul 17 din Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (9).
Articolul 6
(1) Comisia este asistată de Comitetul de gestionare a cărnii de pasăre și a ouălor (denumit în continuare „comitet”), constituit în conformitate cu articolul 16 din Regulamentul (CEE) nr. 2771/75 din 29 octombrie 1975 privind organizarea comună a piețelor în sectorul ouălor.
(2) Dacă se face trimitere la prezentul alineat, se aplică articolele 4 și 7 din Decizia 1999/468/CE.
Perioada prevăzută la articolul 4 alineatul (3) din Decizia 1999/468/CE este stabilită la o lună.
(3) Comitetul își stabilește regulamentul de procedură.
Articolul 7
Comisia prezintă la fiecare trei ani Parlamentului European și Consiliului un raport despre aplicarea prezentului regulament.
Articolul 8
Regulamentul (CE) nr. 1221/97 se abrogă.
Articolul 9
Prezentul regulament intră în vigoare în ziua publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 26 aprilie 2004.

Labels: 7
3
6